**ИЗВЕШТАЈ О СПРОВЕДЕНОЈ ЈАВНОЈ РАСПРАВИ О НАЦРТУ СТРАТЕГИЈЕ ОДРЖИВОГ РАЗВОЈА ОПШТИНЕ МАЛО ЦРНИЋЕ ЗА ПЕРИОД**

 **ОД 2021. ДО 2025. ГОДИНЕ**

Општинско веће општине Мало Црниће на седници одржаној 04.12.2020 године донело је Програм јавне расправе о нацрту Стратегије одрживог развоја општине Мало Црниће за перидо од 2021. до 2025. године (у даљем тексту: СОР), на предлог Радне групе за координцију израде Стратегије, у складу са Одлуком о јавним расправама (''Службени гласник општине Мало Црниће'', бр. 5/2019).

Јавна расправа о Нацрту СОР-а спроведена је у складу са усвојеним Програмом јавне расправе у периоду од 08. децембра до 12. децембра 2020. године. Текст Нацрта СОР-а и Програм јавне расправе био је објављен на интернет страници Општине Мало Црниће – [www.opstinamalocrnice.rs](http://www.opstinamalocrnice.rs).

Иницијативе, предлози, сугестије и коментари достављени су током трајања јавне расправе радној групи на имејл адресу: sandra@opstinamalocrnice.rs.

Презентација и расправа о предложеном Нацрту СОР-а одржана је 15. децембра 2020. године, у згради Општине Мало Црниће.

СОР је презентована од стране представника консултантске фирме Географског факултета, Београд, која је заједно са Радном групом за координацију, обрађивач документа. Презентована је методологија израде СОР, профил Општине Мало Црниће у погледу општих података о општини, броју насеља, становништву и густини насељености, природне карактеристике општине, демографске карактеристике општине и економски развој, swot анализа,визија, мисија, циљеви и приоритети, институционални аспект, управљање, мониторинг и евалуација стратегије и акциони план развоја општине Мало Црниће за периoд 2021. до 2025.године

Акционим планом за спровођење СОР-а општине Мало Црниће за период од 2021. до 2025. године на основу утврђених циљева и задатака дефинисано је следеће: специфичне мере/активности и пројекти за спровођење СОР-а, извор финансирања, носилац пројекта, партнери на пројекту, време реализације и корисници пројекта.

 Значај Стратегије развоја општине Мало Црниће је да предвиди правце, приоритете и динамику даљег привредног и опште друштвеног развоја овог подручја и да представља свеобухватни програмски документ. Њена мисија је да буде дугорочна на период од пет година. План одрживог развоја јединице локалне заједнице јесте кључни документ напретка и просперитета. Одрживи развој је дефинисан као „развој којим се иде у сусрет потребама садашњости тако да се не угрожавају будуће генерације у задовољавању сопствених потреба.

 Током јавне расправе достављени су предлози, сугестије и коментари.

**ПРИМЕДБЕ И ПРЕДЛОЗИ УЧЕСНИКА ЈАВНЕ РАСПРАВЕ**

* **Предлог**

Додати као кључне приоритете Е (Развој пољопривредног сектора у смислу повећавања капацитета проиводње уз фокусирање на производњу готових прехрамбених производа иместо само на пољопривредних сировина, пре свега из области органске производње) и F (Развој институција на локалном нивоу, пре свега ојачавање демократке капацитете одлучивања и омогучавање учествовања самих грађана у доношењу за њих егзистенцијално важних одлука, као и институција који за сврху имају борбу против корупције)

**Одговор:** Примедба се делимично прихвата. Стратегија одрживог развоја општине Мало Црниће је методолошки урађена у складу са Националном стратегијом одрживог развоја и другим стратешким документима и као кључни приоритети су постављени економија, друштвени аспект, животна средине и инфраструктура. Наведено у предложеној сугестији се може препознати у оквиру наведена четири приоритета али прихвата се да се ''развој пољопривредног сектора....'' и ''развој институција на локалном нивоу...'' наведу у оквиру тачке А и Б.

* **Предлог** Број становника у будућности ће зависити од брзине повећавања очекиваног трајања живота, кретања нивоа фертилитета, као и трендова у миграцијама (изменити у „Број становника у будућности ће зависити од удела адекватне имплементације и реализације стратегије одрживог развоја, унапређења животног стандарда, од броја новоотворених радних места, од брзине повећавања очекиваног трајања живота, кретања нивоа фертилитета, као и трендова у миграцијама“. Додатно, у анализи карактеристика становништва треба узети у обзир главни економски фактор као узрок свих негативних трендова, међутим се ни у једном делу сегментра стратегије који се бави искључиво динамиком популације не спомиње на адекватан начин (највећи фактор тих негативних трендова у попилацији јесте низак животни стандард и одсуство прилика за проналазак запослења)

**Одговор:** прихвата се примедба у вези броја становника у будућности.

* **Предлог:** Извештавање о реализацији не сме бити интерна информација општинском већу већ треба да буде јавно доступна свим грађанима. Предлажено је да извештај буде јаван у коме ће писати удео реализованог и удео нереализованог уз образложење узрока неоставених циљева са предлозима за уклањање истог. Смоменути извештај мора бити представљен грађанима на јавној расправих једном годишње а резултати јавне расправе ће бити представљени Скупштини општине на разматрање

**Одговор:** Примедба се не прихвата. Извештавање о реализацији није интерна информација него се, као и у свим сличним стратегијама које се раде за јединице локалне самоуправе, извештај о праћењу и реализацији Стратегије подноси општинском већу као извршном органу општине. На стр.62 је дефинисано да ће информације о спровођењу Стратегије бити доступне јавности (цивилни сектор, удружења и грађани) путем локалних ТВ и радио станица, новина, билтена, јавних трибина и сл.

* **Предлог** Група би требало да се састаје ради мониторинга једном у 3 месеца.

**Одговор:** Примедба се не прихвата. Мишљење је да је сасвим адекватно да се Група за мониторинг састаје два пута годишње имајући у виду да спровођење сваке појединачне предвиђене активности/пројекта захтева одговарајућа средства и време за њену имплементацију. Наравно, ово не спречава групу за мониторинг да се, по потреби, састаје и више од два пута годишње уколико се за тим укаже потреба.

**• Предлог** У стратешки циљ „Рурални развој и развој пољопривреде“ додатни посебну тачку „Развој пчеларства“

**Одговор:** Примедба се делимично прихвата. У акционом плану је додата активност интензивнији развој појединих грана пољопривреде.

* **Предлог** У стратешки циљ „Рурални развој и развој пољопривреде“ додатни посебну тачку „Инвормисање о свим подстицајима у пољопривредном сектору и помоћ при остваривању споменуте помоћи“

**Одговор:** Примедба се делимично прихвата. Подразумева се да ће о подстицајним средствима у пољопривреди становништво бити информисано и мишљење је да то не треба да представља посебну активност. Прошириће се активност 1.2.6. са ''и адекватно информисање о подстицајним средствима''.

Након извршених измена од стране обрађивача, Радна група за координацију упутиће Предлог Стратегије одрживог развоја општине Мало Црниће за период 2021. до 2025.године Скупштини општине Мало Црниће на усвајање.

У Малом Црнићу, 24.12. 2020. године

**РАДНА ГРУПА ЗА КООРДИНАЦИЈУ ИЗРАДЕ СТРАТЕГИЈЕ**